கேள்வி: ஆச்சாள்புரம் சின்னத்தம்பி பற்றி விளக்கவும்.
பதில்: ஆச்சாள்புரம் சின்னத்தம்பி (''Achalpuram S. Chinnathambi'') என்பவர் தமிழ்நாடு மயிலாடுதுறை மாவட்டம் ஆச்சாள்புரம் சேர்ந்த நாதசுவரம் கலைஞர் ஆவார். நாகசுவரத்தில் மல்லாரி வாசிப்பதால், இவரை மல்லாரி கலைஞர் என்று அழைக்கின்றனர். தனது பெரிய தந்தையிடம் இசையில் ஆரம்ப பாடம் கற்ற இவர், மேற்பயிற்சியினை சீர்காழி திருநாவுக்கரசு பிள்ளையிடமும், திருவீழிமிழலை மூத்த நாதசுவர கலைஞர்களிடம் பயிற்சி பெற்றார். இவர் சிதம்பரம் நடராசர் கோயில், காஞ்சிபுரம், திருவண்ணாமலை உள்ளிட்ட புகழ்பெற்ற கோயில்களில் நாகசுவர கலைஞராக இருந்துள்ளார். மல்லாரி கலைஞராக இவரது புகழ்பெற்ற செயல்பாட்டினை கவுரவிக்கும் வகையில் தமிழ்நாடு அரசு இவருக்கு 2019ஆம் ஆண்டு கலைமாமணி விருது வழங்கி கவுரவித்தது. 2022ஆம் ஆண்டு மத்திய அரசின் சங்கீத நாடக அகாதமி விருது வழங்கியது. முதுமையின் காரணமாக தனது 95ஆவது வயதில் சின்னச்சாமி 5 அக்டோபர் 2025 அன்று காலமானார்.மல்லாரி சின்னத்தம்பி மறைவு. தினமலர் (திருச்சி பதிப்பு) பக்கம் 3, நாள் 06.10.2025